Nafarroako Parlamentuko Eledunen Batzarrak, 2022ko apirilaren 25ean egindako bilkuran, honako adierazpen hau onetsi zuen:

“Nafarroako Parlamentuak bat egiten du kolektiboaren errebindikazioekin eta honen alde egiten du:

1. Lesbofobiaren prebentziorako sentsibilizazioa, prestakuntza eta ikerketa.

2. Ikastetxeetan berariazko programak ezartzea, sexu- eta afektibitate- nahiz genero-bestelakotasuna aintzat hartuko dutenak, errealitatea eta emakume lesbianen arazoak ikusarazteko.

3. Arreta mediko eta ginekologikorako berariazko protokoloak ezartzea, emakume lesbianei egokituak.

4. Emakume lesbianen asilo-eskubidea begiestea, jazarriak diren herrialdeetakoak badira, aintzat hartuta bereziki beren sexu-orientazioagatik nahiz -identitateagatik pairatzen dituzten askotariko indarkeriak.

5. Emakume lesbianen errekonozimendu aktiboa eta ikusbidean jartzea, sentsibilizazio kanpainen bidez eta hedabide publikoetan, foru lurralde osoan”. (10-22/DEC-00022).

Iruñean, 2022ko apirilaren 25ean

Lehendakaria: Unai Hualde Iglesias